ตอนแรกประจำเดือนแบบทั้งเดือนและมาเยอะมาก เคยไปตรวจบอกผนังในมดลูกของเราหนาและหลุดออกมาเลยยังทำให้มีประจำเดือนอยู่ แต่นี้ผ่านมา2เดือน ประจำเดือนยังไม่มาเลย และตอนนี้มีมูกใสปนเลือดออกมาทางช่องคลอดนิดหน่อยมา2วันคะ ไม่มีอาการปวดท้องหรืออาการร่วมอะไรทั้งนั้น ไม่มีเพศสัมพันธุ์มา2เดือนคะ อยากรู้เป็นเพราะอะไร ควรพบไหมคะ
สวัสดีค่ะ การมีเลือดออกผิดปกติทางช่องคลอดที่ไม่ใช่รอบเดือนอาจเกิดจาก-เนื้องอกมดลูก-ติ่งเนื้อที่ปากมดลูก-เยื่อบุโพรงมดลูกหนา-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-ถ้าปนออกมากับปัสสาวะ อาจมีภาวะทางเดินปัสสาวะอักเสบอาการดังกล่าวมาจึงอาจจะเกี่ยวข้องกับภาวะผนังมดลูกหนาที่เป็นอยู่เดิม จึงทำให้มีเลือดออกกระปริดกระปรอยจากช่องคลอด และะรอบเดือนไม่สม่ำเสมอแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์